**ADATKEZELÉSI TÁJÉKOZTATÓ**

**a Journey Hungary Bt.szolgáltatásainak igénybevétele esetén**

a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a [95/46/EK irányelv](https://optijus.hu/optijus/lawtext/995I0046.EUP/tvalid/2018.01.30./tsid/) hatályon kívül helyezéséről szóló (EU) 2016/679 rendelet („**GDPR**”)alapján („**Tájékoztató**”).

1. **Bevezetés, ELŐZMÉNYEK**

A Journey Hungary Bt. kiemelt figyelmet fordít arra, a hogy tevékenysége során tudomására jutott  személyes adatokat a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló az EURÓPAI PARLAMENT ÉS A TANÁCS (EU) 2016/679 Rendelet (a továbbiakban: a „Rendelet”), Az információs önrendelkezési jogról és az információszabadságról szóló 2011. évi CXII. törvény, valamint az egyéb hatályos jogszabályok rendelkezéseinek megfelelően kezelje.

Jelen Tájékoztatót a Journey Hungary Bt., mint adatkezelő („**Adatkezelő**”) készítette és bocsátotta ki annak érdekében, hogy a lentebb részletezett adatkezelések kapcsán az érintetteket a GDPR 13. cikke alapján megfelelő módon tájékoztassa adataik kezeléséről és az őket az adatkezelés kapcsán megillető jogosítványokról.

A jelen adatkezelési tájékoztatóban szereplő kifejezések a GDPR értelmező rendelkezései között meghatározott fogalmak szerint értelmezendők.

1. **ADATKEZELŐ MEGHATÁROZÁSA ÉS ELÉRHETŐSÉGEI**

Név: Journey Hungary Bt.

Székhely: 1221 Budapest, Endrődi utca 3.

Cégjegyzékszám: 01-06-742884

Telefonszáma:

Email cím: journeyhungarybt@gmail.com

Honlap címe: www.thejourneyhungary.com

A Journey Hungary Bt. a személyes adatok kezelését a jelen tájékoztatóban meghatározott cél(ok)ból és ezen adatkezelési cél(ok) eléréséhez feltétlenül szükséges mértékben végzi. A kezelt személyes adatokat csak a Journey Hungary Bt. erre feljogosított tagjai ismerhetik meg, és kizárólag azon tagok vannak személyes adatok megismerésére feljogosítva, akiknek ez feltétlenül szükséges a szolgáltatás nyújtásával összefüggésben.

1. **AZ Adatkezeléssel érintett SZEMÉLYES ADATOK köre, az adatkezelés célja ÉS AZ Adatkezelés jogalapjA**

|  |  |  |  |
| --- | --- | --- | --- |
| **#** | **Adatkategória** | **Adatkezelési cél** | **Jogalap** |
| 1. | Természetes személyes azonosító adatok | A szolgáltatást igénybe vevők körének felméréseA szolgáltatás (szerződés) előkészítése és teljesítése | Az érintett hozzájárulása (GDPR 6. cikk (1) (a) pontja)A szolgáltatás (szerződés) teljesítéséhez szükséges adatkezelés (GDPR 6. cikk (1) (b) pontja) |
| 2. | Kapcsolati információk | A szolgáltatással (szerződéssel) kapcsolatos kapcsolattartás | Az adatok szerződés teljesítése érdekében történő kezelése (GDPR 6. cikk (1) (b) pontja) |
| 3. | Ügyfél fizetési adatok | A szolgálattással (szerződéssel) kapcsolatos számlázási tevékenység teljesítése | Törvényen alapuló adatkezelés, illetve a szolgáltatás (szerződés) teljesítéséhez szükséges adatkezelés (GDPR 6. cikk (1) (b) és (c) pontjai) |
| 4. | Korábbi hasonló szolgáltatások igénybevételére vonatkozó információk | Az érintett számára megfelelő szolgáltatás meghatározása Annak vizsgálata, hogy az érintett kedvezmény igénybevételére jogosult-e | Az érintett hozzájárulása (GDPR 6. cikk (1) (a) pontja)Az érintett hozzájárulása (GDPR 6. cikk (1) (a) pontja) |

1. **AZ Adatkezelés időtartama**

Az érintett hozzájárulása alapján (GDPR 6. cikk (1) bekezdésének a) pontja) kezelt személyes adatokat Adatkezelő az adatkezelési cél fennállásáig, de legkésőbb a hozzájárulás visszavonásáig kezeli.

Azon személyes adatok esetében, ahol az adatkezelés jogalapja a GDPR 6. cikk (1) bekezdésének b) pontja (szerződés teljesítése) Adatkezelő a személyes adatokat, de legkésőbb a szerződés megszűnését követően a Ptk. szerinti általános elévülési idő leteltéig (5 évig) kezeli.

Amennyiben valamely személyes adat számviteli bizonylaton szerepel, az Adatkezelő a számvitelről szóló 2000. évi C. törvény 169.§-a alapján a bizonylatokat, és így az azokon szereplő személyes adatokat 8 évig őrzi.

1. **ADATFELDOLGOZÓ(K)**

Google Ireland Limited (a docs.google.com/forms felületen keresztül; székhely: Írország, Gordon House, Barrow Street, Dublin 4.; kapcsolattartó: Google Kft). Adatfeldolgozót a regisztrációk adminisztrációja céljából veszi igénybe Adatkezelő.

1. **ADATBIZTONSÁGI INTÉZKEDÉSEK**

Adatkezelő gondoskodik az adatok biztonságáról és megteszi az adatvédelmi szabályok érvényre juttatásához szükséges, megfelelő technikai, fizikai és eljárás- biztonsági intézkedéseket. Az elektronikusan tárolt adatokhoz kizárólag a munkakörük alapján jogosult személyek férnek hozzá munkaköri feladataik teljesítése érdekében (hozzáférési jogosultsági rendszer).

1. **AZ EURÓPAI UNIÓN / EURÓPAI GAZGASÁGI TÉRSÉGEN KÍVÜLRE VAGY NEMZETKÖZI SZERVEZET RÉSZÉRE TÖRTÉNŐ ADATTOVÁBBÍTÁS**

Az Európai Unión / Európai Gazdasági Térségen kívülre vagy nemzetközi szervezet részére történő adattovábbítás nem történik.

1. **ÉRINTETTI JOGOK**

Adatkezelő a Tájékoztatóban meghatározott személyes adatok kezelése kapcsán az érintettek részére az alábbi jogokat biztosítja:

* Hozzáféréshez való jog;
* Tájékoztatáshoz való jog;
* Helyesbítéshez való jog;
* Törléshez való jog;
* Az adatkezelés korlátozásához való jog;
* Adathordozhatósághoz való jog;
* Tiltakozáshoz való jog.

Az alábbiakban az érintettek egyes jogai kerülnek részletezésre:

**8.1. Hozzáféréshez és tájékoztatáshoz való jog**

Az érintett kérelmére Adatkezelő tájékoztatást ad arról, hogy adatainak kezelése folyamatban van-e. Amennyiben igen, Adatkezelők a hozzáférés biztosítása mellett tájékoztatja az érintettet a kezelt adatok kategóriáiról, az adatkezelés céljáról, az adatkezelés címzettjeiről, vagy a címzettek kategóriájáról, az adatok tárolásának időtartamáról, vagy az időtartam meghatározásának szempontjairól, az érintteti jogok gyakorlásáról, a Nemzeti Adatvédelmi és Információszabadság Hatósághoz (NAIH) történő panasz bejelentési jogról, az adatok forrásáról, valamint az automatizált döntéshozatal tényéről, ideértve a profilalkotást is. Az Európai Unión, illetve az Európai Gazdasági Térségen kívülre történő adattovábbítás esetén az érintett tájékoztatást kap az adattovábbítással kapcsolatban biztosított megfelelő garanciákról is.

Az Adatkezelő az adatkezelés tárgyát képező személyes adatok másolatát az érintett rendelkezésére bocsátja. Az érintett által kért további másolatokért az Adatkezelő az adminisztratív költségeken alapuló, észszerű mértékű díjat számíthat fel. Ha az érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az érintett másként kéri. A másolat igénylésére vonatkozó jog nem érintheti hátrányosan mások jogait és szabadságait.

**8.2. Helyesbítéshez való jog**

Az érintett jogosult arra, hogy adatai helyesbítését kérje a Adatkezelőtől azok pontatlansága esetén.

Amennyiben az Adatkezelő által kezelt személyes adatok helyesbítése szükséges, úgy az érintett írásban (postai úton, vagy e-mailen keresztül) kérheti az adatok helyesbítését a helyes adat megjelölésével.

Az érintett köteles az Adatkezelő által kezelt bármely személyes adatában bekövetkezett változást az adatkezelőnek írásban (postai úton vagy e-mailen keresztül) haladéktalanul, de legkésőbb a változást követő 5 napon belül bejelenteni. Jelen értesítés elmaradása vagy késedelmes teljesítése miatt az Adatkezelőt ért kárért a mulasztó érintett felel.

**8.3. Törléshez való jog**

Az érintett jogosult arra, hogy kérésére Adatkezelő indokolatlan késedelem nélkül törölje a rá vonatkozó személyes adatokat, Adatkezelő pedig köteles az érintett erre vonatkozó kérésének eleget tenni a GDPR-ban (17. cikk) meghatározott esetekben.

Abban az esetben, ha Adatkezelő nyilvánosságra hozta a személyes adatokat, vagyis azokat harmadik személyek részére továbbította, az érintett törléshez való jogának gyakorlása esetén Adatkezelő megteszi az ésszerűen elvárható lépéseket, hogy tájékoztassa azokat a további adatkezelőket, akik részére a személyes adatok továbbította, hogy az érintett kérelmezte tőlük a szóban forgó személyes adatokra mutató linkek, vagy e személyes adatok másolatának, illetve másodpéldányának törlését.

**8.4. Az adatkezelés korlátozhatóságához való jog**

Az érintett jogosult arra, hogy kérésére Adatkezelő korlátozza az adatkezelést, ha

|  |
| --- |
| * az érintett vitatja a személyes adatok pontosságát;
* az adatkezelés jogellenes;
* Adatkezelőnek már nincs szüksége a személyes adatokra az adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez;
* az érintett tiltakozott az adatkezelés ellen.
 |

* 1. **Adathordozhatósághoz való jog**

Az érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná Adatkezelő, ha:

* az adatkezelés hozzájáruláson alapul; és
* az adatkezelés automatizált módon történik.
	1. **Tiltakozáshoz való jog**

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is.

Az érintett tiltakozhat a személyes adatai közvetlen üzletszerzés érdekében történő kezelése ellen. Ebben az esetben a személyes adatok a továbbiakban e célból nem kezelhetők tovább.

**Az érintett a fentiekben felsorolt jogai gyakorlásával kapcsolatban jogosult az Adatkezelőhöz fordulni.**

Érintett **az adatkezeléshez adott hozzájárulását bármikor visszavonhatja**, ez azonban nem érinti a visszavonás előtti, a hozzájárulás alapján végrehajtott adatkezelés jogszerűségét. Hozzájárulását a fenti elérhetőségeken keresztül megküldött nyilatkozatával vonhatja vissza.

Adatkezelő a kérelem benyújtásától számított indokolatlan késedelem nélkül, legfeljebb azonban egy hónapon belül írásban, közérthető formában adja meg a tájékoztatást a kérelem folytán hozott intézkedésekről.

1. **AZ ADATVÉDELMI FELÜGYELETI HATÓSÁGHOZ, BÍRÓSÁGHOZ FORDULÁS JOGA**

Az érintettek jogorvoslati lehetőséggel, panasszal élhetnek az adatkezeléssel kapcsolatosan a Nemzeti Adatvédelmi és Információszabadság Hatóságnál (NAIH), melynek elérhetőségei az alábbiak:

- postai cím: 1530 Budapest, Pf.: 5.
- cím: 1125 Budapest Szilágyi Erzsébet fasor 22/c
- telefonszám: +36 (1) 391-1400
- fax: +36 (1) 391-1410
- e-mail cím: ugyfelszolgalat@naih.hu
- honlap: <http://naih.hu>

A fentieken túl az érintett jogellenes adatkezelés esetén polgári pert kezdeményezhet az Adatkezelő ellen. A per elbírálása a törvényszék hatáskörébe tartozik. A per – az érintett választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: http://birosag.hu/torvenyszekek